钦定古今图书集成/明伦汇编/闺媛典/第029卷 > 祭外姑宇文夫人文 前人
## 钦定古今图书集成/明伦汇编/闺媛典/第029卷 > 祭外姑宇文夫人文 前人

维年月日朔，女夫陈子昂，谨以清酌嘉疏之奠，奉祭
于故高氏河南宇文夫人之灵。恭闻夫人有清穆之

中馈柔嘉，娣姒有则。岂图慈颜幽翳，于今十年，墓木
已拱，尊灵廓然。今吉辰叶应，幽殡方开，容象如在，器
质已灰。改卜有典，宅兆方迁。山园既列，祖载行焉。哀
子号咷女也，蝉媛，于天永诀，泣血流连。子昂谬承嘉
惠，预叨姻戚，生事早暌，送终空积。窃闻精意以享，黍
稷非馨。敢陈薄酹，以献明灵。伏惟夫人明神。尚飨。